ຈີນ ຊື້ຮຸ້ນ 10 ເປີເຊັນ ຂອງສະໜາມບິນ Heathrow ໃນອັງກິດ
ບໍລິສັດລົງທຶນຂອງຈີນ ຫລື CIC ໄດ້ຈ່າຍ​ເງິນໃຫ້ບໍລິສັດ ທີ່ບໍລິຫານສະໜາມບິນ Heathrow ຂອງອັງກິດ 414 ລ້ານໂດລາ ສໍາລັບຮຸ້ນ 6% ແລະຊື້ຈາກບໍລິສັດອື່ນອີກ.
ກອງທຶນສໍາລັບການລົງທຶນຂອງລັດຖະບານຈີນຊື້ເອົາ 10% ຂອງຮຸ້ນສະໜາມບິນ Heathrow ໃນນະຄອນ London ຊຶ່ງ ເປັນການເຄື່ອນໄຫວອັນຫລ້າສຸດຂອງຈີນ ໃນການເຂົ້າໄປມີ ຮຸ້ນສ່ວນຢູ່ໃນໂຄງການກໍ່ສ້າງໂຄງລ່າງສໍາຄັນຢູ່ຕ່າງປະເທດ ບໍລິສັດລົງທຶນຂອງຈີນ ຫລື CIC ໄດ້ຈ່າຍເງິນໃຫ້ບໍລິສັດທີ່ບໍລິ ຫານສະໜາມບິນ Heathrow ຊຶ່ງແມ່ນບໍລິສັດສະຖາປະນິກ Ferrovial ຂອງສະເປນ 414 ລ້ານໂດລາ 6% ຂອງຮຸ້ນໃນບໍລິສັດ FGP ຊຶ່ງເປັນບໍລິສັດແມ່ຂອງ Heathrow ນັ້ນ ນອກນັ້ນແລ້ວ ກອງທຶນຂອງລັດຖະບານຈີນ ດັ່ງກ່າວກໍຍັງໄດ້ເພີ້ມຮຸ້ນມາຈາກນັກລົງທຶນ ອື່ນໆ ອີກ ເພື່ອເຮັດໃຫ້ການຖືຮຸ້ນຂອງຕົນ ກວາມເອົາເຖິງ 10% CIC ທີ່ມີທຶນຢູ່ 482 ພັນລ້ານໂດລາ ເປັນກອງທຶນນຶ່ງຂອງລັດ ທີ່ໃຫຍ່ທີ່ສຸດຂອງໂລກໄດ້ ສ້າງຕັ້ງຂຶ້ນມາໃນປີ 2007 ເພື່ອລົງທຶນຈາກຄັງສໍາຮອງເງິນຕາຕ່າງປະເທດສ່ວນນຶ່ງຂອງ ຈີນ ມັນເປັນການລົງທຶນລາຍໃຫຍ່ອັນດັບທີສອງ ໃນໂຄງລ່າງພື້ນຖານຂອງອັງກິດ ໃນຕົ້ນປີນີ້ CIC ໄດ້ຊື້ເອົາ 8 7% ຂອງຮຸ້ນບໍລິສັດ Thames Water ຊຶ່ງເປັນບໍລິສັດນໍ້າປະປາແລະ ບໍາບັດນໍ້າທີ່ໃຫຍ່ທີ່ສຸດຂອງອັງກິດ ການລົງທຶນໃນຕ່າງປະເທດຂອງຈີນ ໄດ້ກາຍເປັນເລື່ອງທີ່ມີ ການກວດກາກັນນັບມື້ນັບເພີ້ມ ຂຶ້ນ, ທັງນີ້ ສ່ວນນຶ່ງກໍເປັນຍ້ອນ ລັກສະນະໜຸນຫລັງຂອງລັດຖະບານແກ່ບໍລິສັດ CIC ແຕ່ວ່າ ພວກເຫັນ ດີນໍາການລົງທຶນແບບນີ້ເວົ້າວ່າ ການໃຫ້ຄວາມເອົາໃຈໃສ່ແບບນັ້ນ ແມ່ນເປັນ ຜົນເນື່ອງມາຈາກການທາງພູມີສາດການເມືອງ ທີ່ກວ້າງຂຶ້ນກວ່າເກົ່າ ໂດຍໄດ້ອ້າງ ເຫດ ຜົນວ່າ ການເຮັດແນວນັ້ນແມ່ນມີຜົນປະໂຫຍດໃຫ້ແກ່ທັງສອງຝ່າຍ